**REPUBLIKA HRVATSKA**

**POŽEŠKO-SLAVONSKA ŽUPANIJA**

**OPĆINA ČAGLIN**

**Klasa: 024-01/23-01/1**

**Urbroj: 2177-3-2-23-1**

**Datum: 31.1.2023.**

GODIŠNJE IZVJEŠĆE O PROVEDBI provedbenOG program općine ČAGLIN

ZA RAZDOBLJE 1.1.2022. – 31.12. 2022.

# **SADRŽAJ**

1. PREGLED STANJA U UPRAVNOM PODRUČJU

2. IZVJEŠĆE O NAPRETKU U PROVEDBI MJERA

3. DOPRINOS OSTVARENJU CILJEVA JAVNIH POLITIKA

# **PREGLED STANJA U UPRAVNOM PODRUČJU**

U izvještajnom razdoblju kao općinski načelnik Općine Čaglin, u okviru svog djelokruga, obavljao sam izvršne poslove iz samoupravnog djelokruga općine koji su mi povjereni zakonom, utvrđivao prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršavanje općih akata općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, statutom Općine i aktima Vijeća.

Provedbeni program Općine Čaglin izrađen je sukladno Zakonu o sustavu strateškog planiranja i upravljanja razvojem Republike Hrvatske („Narodne novine“, broj: 123/17) te Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj: 89/18),te su se sve aktivnosti vezane uz Provedbeni program Općine Čaglin provodile sukladno donesenim planovima.

 Elementi za provedbu mjera Provedbenog programa definirani su ključnim točkama ostvarenja mjere, pokazateljima rezultata te su povezani s proračunom Općine Čaglin, odnosno obuhvaćaju cijeli proračun Općine Čaglin jasno povezan sa svim tekućim i kapitalnim izdacima potrebnim za provedbu posebnih ciljeva utvrđenih planom razvoja JLP(R)S.

**2. IZVJEŠĆE O NAPRETKU U PROVEDBI MJERA**

Općina Čaglin je svojim Provedbenim programom za razdoblje 2022. – 2025. predvidjela 16 mjera.

***M.1. Demokracija u lokalnoj samoupravi***

Mjera provedena u okviru planiranih aktivnosti i rokova.

Svrha mjere je podizanje komunikacije lokalne jedinice s građanima, poticanje suradnje s nacionalnim manjinama radi ostvarivanja zajedničkih interesa, te osiguraavanje sredstava za redovan rad političkih stranaka.

Za mjeru u ovom izvještajnom razdoblju utrošeno je 214.720,37 kuna

***M.2. Razvoj i jačanje stručno – administrativnih kapaciteta***

 Mjera se provodi kontinuirano u okviru planiranih aktivnosti i rokova.

Svrha mjere je povećanje djelotvornosti i učinkovitosti jedinica lokalne samouprave, te osiguranje redovitog rada upravnih tijela i digitalizacija usluga i procesa

Za mjeru u ovom izvještajnom razdoblju utrošeno je 784.209,20 kuna.

***M.3. Komunalno održavanje i uređenje naselja***

Mjera jednim dijelom kasni.

Svrha mjere je održavanje standarda i stvaranje uvijeta za kvalitetniji i zdraviji život stanovnika. Izrađen katastra groblja za 10 groblja. Izvješće o stanju u prostoru još nije izrađeno. Na javne radove zaposlena jedna osoba.

Za mjeru u ovom izvještajnom razdoblju utrošeno je 245.620,68 kuna.

***M.4. Poboljšanje ulične i cestovne mreže***

Mjera se provodi kontinuirano u okviru planiranih aktivnosti

Svrha mjere je rekonstrukcija, unapređivanje i daljni razvoj prometne infrastrukture, povećanje sigurnosti stanovništva na cestama i unapređenje kvalitete života. Završeni su radovi na rekostrukciji ceste u Zdenkovcu i Vlatkovcu, ugovoreni radovi na uređenju nerazvrstane ceste prema naselju Dobrogošće faza 1.

Za mjeru u ovom izvještajnom razdoblju utrošeno je 688.564,31 kuna.

***M.5. Ulaganja u povećanje komunalnog standarda naselja***

Mjera je u provedbi

Svrha mjere je unaprijeđivanje i proširenje sustava javne odvodnje i pročišćivanja komunalnih otpadnih voda. Modernizacija javne rasvjete radi povećanja energetske učinkovitosti. Izgradnja trafostanice i postavljanje el.vodova u industrijskoj zoni. Unaprjeđenje kvalitete života i omogućavanje dostojanstvenog posljednjeg ispraćaja.

Za ovu mjeru u izvještajnom razdoblju utrošeno je 407.977,62 kuna.

***M.6. Održavanje komunalne infrastrukture na području Općine***

Mjera se provodi kontinuirano u okviru planiranih aktivnosti.

Svrha mjere je održavanje komunalne infrastrukture uz poduzimanje mjera nužnih za povećanje stupnja sigurnosti za stanovništvo te zadržavanja jednake kvalitete života**.**

Održavanje nerazvrstanih cesta i javnih površina vrši Komunalac Čaglin d.o.o. , a, održavanje javne rasvjete tvrtka Elektro-Team

Za mjeru u ovom izvještajnom razdoblju utrošeno je 1.312.548,01 kuna.

***M.7. Ulaganja u odgoj i obrazovanje***

Mjera se provodi kontinuirano u okviru planiranih aktivnosti.

Svrha mjere je unaprjeđenje postojećeg obrazovnog sustava ulaganjem u redovan rad vrtića, stvaranje jednakih uvjeta za sve osnovnoškolce i srednjoškolce kroz nabavu radnih materijala, povećanje pristupačnosti predškolskog odgoja i obrazovanja svakom djetetu. Stipendiranjem srednjoškolaca i studenata do kvalitetnijeg obrazovanja.

Za mjeru u ovom izvještajnom razdoblju je utrošeno 746.995,09 kuna.

***M.8. Očuvanje, obnova i zaštita kulturne i sakralne baštine***

Mjera se provodi kontinuirano u okviru planiranih aktivnosti.

Svrha mjere je promicanje kulture i njegovanje kulturne baštine kroz održavanje manifestacija i obljetnica, obnova kulturne baštine radi očuvanja kulturnog i nacionalnog identiteta, ključnog elementa društvenog razvoja te osiguravanja prostora za rad udruga, zadovoljavanje religijskih potreba lokalnog stanovništva, izlaganje sakralne baštine i dobara zainteresiranim posjetiteljima, očuvanje vjerskog identiteta.

Za mjeru u ovom izvještajnom razdoblju je utrošeno 153.037,33 kuna.

***M.9. Poticanje sportskog razvoja u općini***

Mjera se provodi kontinuirano u okviru planiranih aktivnosti.

Svrha mjere je poticanje rada sportskih udruga/klubova ulaganjem u redovan rad te održavanje raznih sportskih događanja.

Za mjeru u ovom izvještajnom razdoblju je utrošeno 215.865,00 kuna.

***M.10. Ulaganja u sustav protupožarne i civilne zaštite***

Mjera se provodi kontinuirano u okviru planiranih aktivnosti.

Svrha mjere je opremanje infrastrukture civilne zaštite i vatrogasne postrojbe, unaprijeđenje sustava za zaštitu od požara te jačanje stupnja sigurnosti stanovnika Općine.

Za mjeru u ovom izvještajnom razdoblju je utrošeno 344.449,75 kuna.

***M.11. Poboljšanje uvjeta života socijalno ugroženog stanovništva***

Mjera se provodi kontinuirano u okviru planiranih aktivnosti.

Svrha mjere je pomoć obiteljima i kućanstvima, poboljšanje kvalitete života, smanjenje rizika od siromaštva.

Za mjeru u ovom izvještajnom razdoblju je utrošeno 198.958,75 kuna.

***M.12. Razvoj zdravstvene skrbi***

Mjera se provodi kontinuirano u okviru planiranih aktivnosti.

Svrha mjere je poboljšanje kvalitete zdravstvene zaštite izgradnjom ambulante, osiguranje dostupne i učinkovite zdravstvenu zaštitu.

Završeni radovi na izradi javne rasvjete oko zdravstvene ambulante u Čaglinu.

Za mjeru u ovom izvještajnom razdoblju utrošeno je 137.312,50 kuna

***M.13. Unaprjeđenje poljoprivrede i gospodarstva***

Mjera se provodi kontinuirano u okviru planiranih aktivnosti.

Svrha mjere je jačanje kapaciteta poduzetničkih potpornih institucija (LAG), ujednačavanje dostupnosti i kvalitete usluga poduzetnicima, dodjela financijskih potpora poljoprivrednim gospodarstvima, udrugama u poljoprivredi te drugim poduzetnicima. Pružanje stručne potpore kroz edukacije/seminare u skladu s potrebama poljoprivrednog sektora.

Za mjeru u ovom izvještajnom razdoblju je utrošeno 309.154,36 kuna.

***M.14. Razvoj izletničko – rekreacijskog turizma***

Mjera nije započeta

Svrha mjere je povećanje turističke ponude i smještajnih kapaciteta sa svim potrebnim sadržajima, poticanje povezivanja poljoprivredne proizvodnje i turističke ponude.

Za mjeru u ovom izvještajnom razdoblju sredstva nisu utrošena.

***M.15. Zaštita prirode i očuvanje okoliša***

Mjera se provodi kontinuirano u okviru planiranih aktivnosti.

Svrha mjere je nabava spremnika i mobilnog reciklažnog dvorišta radi kvalitetnijeg zbrinjavanja otpada. Sprječavanje nastanka otpada, priprema za ponovnu uporabu, odvojeno prikupljanje, recikliranje oporaba i ponovna uporaba. Unaprijeđivanje kapaciteta JLS za provedbu nacionalnog plana gospodarenja otpadom.

Za mjeru u ovom izvještajnom razdoblju je utrošeno 157.075,55 kuna

***M.16. Upravljanje imovinom u vlasništvu Općine Čaglin***

Mjera se provodi kontinuirano u okviru planiranih aktivnosti.

Svrha mjere je obnova, rekonstrukcija i održavanje zgrada javne i društvene namjene te omogućavanje dostupnosti objekata lokalnom stanovništvu.

Za mjeru u ovom izvještajnom razdoblju je utrošeno 616.553,81 kuna

* Zaključak o ostvarenom napretku:

Za izvještajno razdoblje možemo izraziti zadovoljstvo ostvarenim napretkom. Velika većina mjera i aktivnosti su u tijeku. Sve one koje još nisu provedene planiraju se provesti u narednom razdoblju

# **3. DOPRINOS OSTVARENJU CILJEVA JAVNIH POLITIKA**

Općina Čaglin je provedbom mjera i aktivnosti osigurala redovan rad predstavničkog tijela, jedinstvenog upravnog odjela te političkih stranaka. Osigurali smo redovan rad sustava za zaštitu i spašavanje i dobrovoljnih vatrogasnih društava na području naše općine, te uredili vatrogasno spremište u Djedinoj Rijeci. U programu socijalne skrbi i zdravstva isplaćena su sredstva za humanitarnu djelatnost Crvenog križa, isplaćeno 17 naknada na novorođene bebe i 33 novčanih pomoći obiteljima i kućanstvima. U poboljšanju ulične i cestovne mreže završeni su radovi na rekonstrukciji cesta u Novom Zdenkovcu i Vlatkovcu. Redovito održavamo poljske putove, nerazvrstane ceste te javne površine i groblja. Brinemo o radu udruga u sportu i drugim društvenim djelatnostima. Osiguravamo sredstva za stipendiranje 72 učenika i studenta te u potpunosti financiramo boravak djece u vrtiću.

Općina Čaglin se nastoji javljati na sve natječaje i javne pozive ministarstava i ostalih davatelja finacijskih potpora kako bi lakše proveli sve mjere iz Provedbenog programa Općine Čaglin za razdoblje 2022.-2025. godine.

Zaključno možemo reći da se velika većina mjera provodi unatoč ekonomskoj i gospodarskoj situaciji, te se nadamo da ćemo i nadalje ostvarivati mjere koje smo si zadali na dobrobit svih naših stanovnika.

OPĆINSKI NAČELNIK

 Dalibor Bardač